वाशिंटन , 20 आगस्टःमुलुगनि गेजेराव गिख्रंथाव करना भाइरासजों सुबुंफोरनि भुगिनांनाय अनजिमाआ दासिम सा 2 कौटि 26 लाख 26 रोजा 878 केस जाहैबाय । बेनि गेजेराव सा 1 कौटि 53 लाख 40 रोजा 76 सुबुंफोरा फाहामथायनि गेजेरजों गाव - गावनि न' फारसे गिदिंलांफिन्नो हाबाय । नाथाय करना भाइरासनि हेथायै सा 7 लाख 91 रोजा 880 सुबुंफोरा जिउ खहा जानांबाय । मुलुगनि गेजेरावनो दासान्दि गिखंथाव करना भाइरासनि गोसारनाया गोखै सोलिबाय थानायनि गेजेराव आमेरिका हादतआवनो करना भाइरासजों सन्देरजानाय एबा बुगिनांनाय सुबुंफोरा दासिम सा 57 लाखनिख्रुइबो बांसिन जाहैबाय । बेनि गेजेराव सा 30 लाखनिख्रुइबो बांसिन सुबुंफोरा देहा फाहामथायनि गेजेरजों मोजां देहानि हालोदआव फैफिन्नो हादों । सुलुंनि बादिब्ला , आमेरिका हादतनि सिङाव थानाय केलिफर्निया राज्योआव गासै सा 6.47 लाख सुबुंफोरनि देहाआव करना पजिटिभ केसखौ मोन्नो हानायानो बयनिख्रुइबो बांसिन केस जादों । जेराव सुबुंफोरनि थैनाय अनजिमाआबो बे राइज्योआव सा 11 रोजा जाहैदों । गुबुन फारसेथिं चीनआ दाबि खालामनाय बादिब्ला , थांनाय ब्रै दाननि गेजेराव हादतनि देहा फाहामसालिफोराव करना भाइरासजों सन्देरजानाय सासेबो सुबुंफोरा जिउ खहा जायाखै । हादतनि नेसनेल हेल्थ कमिसननि बिबानगिरि यानहंगआ बुडोदि , सन्देरजानाय करनानि बेरामिफोरखौ फाहामथाय होनायाव चीननि आलादा आदब आरो सानखांथिया गोनांथार जादों । हादतयाव फारियै बाथि सानाव सासेबो सुबुंफोरनि देहायाव करना पजिटिभनि केसखौ मोन्नो हायाखै । थांनाय मंगलबारखालि गुबुन हादतनिफ्राय फैनाय सा 7 सुबुंफोरखौ टेस्ट खालामनायनि गेजेरजों पजिटिभ केस मोन्नो हादों । 
मुलुगनाङै सा 2.26 कौटि सुबुंफोरा करनाजों सन्देरजादों